बेंगलुरु एफसी की टीम बुधवार (13 अप्रैल) को यहां श्री कांतीर्वा स्टेडियम में अयेयावादी यूनाईटेड के खिलाफ होने वाले मुकाबले में जीत के साथ एएफसी कप फुटबाल टूर्नामेंट के अगले दौर में जगह बनाने की उम्मीदें बरकरार रखने के इरादे से उतरेगी। म्यामां के यंगून में इसी टीम के खिलाफ पिछला मैच जीतने के बाद एश्ले वेस्टवुड की टीम की नजरें तीन अंक हासिल करने पर टिकी होंगी जिससे टीम ग्रुप एच में अंक तालिका में दूसरे स्थान पर पहुंच जाएगी।